श्री पुरुषोत्तम मीना ‘निरंकुश’ जी ने पूरी निरंकुशता के साथ केवल सन्दर्भ से काटकर ऐसे उद्धहरण प्रस्तुत किये हैं जिनका वर्तमान घटना से दूर का भी सम्बन्ध नहीं है. हर समस्या के बीच अपना दलित अजेंडा घसीटना कुछ लोगों का शौक है. इसी बात की और राजीव मल्होत्रा और अरविन्दन नील्कंदन द्वारा लिखित और पिछले वर्ष प्रकाशित शोध पुस्तक ब्रेकिंग इण्डिया में उल्लेख किया गया है. जिन लोगों ने ये जघन्य अपराध किया है उनकी सामाजिक जातीय पृष्ठभूमि भी जानना उचित होगा. इसमें न तो कोई धार्मिक ग्रन्थ प्रासंगिक है और न ही सामाजिक भेद भाव.इसका सीधा सम्बन्ध हमारी नेतिक शिक्षा, एवं संस्कार एवं मूल्य विहीन शिक्षा, महिला के शरीर का बाजारीकरण अर्थात हर वस्तु की बिक्री के लिए स्त्री काया का प्रयोग और समाज में बढती यौन स्वंतंत्रता तथा मदिरा पान को बढ़ावा दिया जाना है.एक मोटरसाईकिल की बिक्री के विज्ञापन में पुरुष मोटरसाईकिल की सुन्दरता से प्रभावित होकर उस पर हाथ फेरता है और देखते ही देखते मोटरसाईकिल एक लड़की में बदल जाती है. इस प्रकार के विज्ञापनों के विरुद्ध आवाज उठनी चाहिए. शराब से जितना राजस्व मिलता है उससे ज्यादा शराबखोरी के कारन हुए अपराधों को नियंत्रित करने में खर्च हो जाता है. तो शराब की बिक्री सीमित करने पर क्यों अभियान नहीं चलाया जाता?शिक्षा में संस्कार और मूल्यों की बात करते ही कुछ वर्गों को भगवाकरण का हौव्वा नजर आने लगता है. जबकि राजीव गाँधी के प्रधान मंत्री काल में गठित कमिटी में डॉ. करण सिंह ने कहा था की ‘धर्म निरपेक्षता की गलत व्याख्या के कारण हमने अपनी शिक्षा में नेतिक मूल्यों की शिक्षा को समाप्त कर दिया है”.इसके अलावा इस समस्या के और भी बहुत से आयाम हैं जिन पर पूरे खुले मन मष्तिष्क से विचार के लिए एक व्यापक बहस होनी चाहिए.कानून का अनुपालन और त्वरित न्याय भी आवश्यक है. यहाँ तो ऐसे जघन्य बलात्कार और हत्या के मामलों में भी तत्कालीन राष्ट्रपति द्वारा क्षमादान दिया गया जिनमे नरमी की कोई आवश्यकता नहीं थी.क्या किसी ने उस समय के देश के गृह मंत्री और तत्कालीन राष्ट्रपति से पूछा की ऐसा करने के पीछे क्या बाध्यता थी.